‘જ્યારે અમે લગ્ન કર્યાં ત્યારે અમે વીસ વર્ષનાં જ હતાં. અમારા બન્નેનો ભૂતકાળ હતો. તેણે બોયફ્રેન્ડ સાથે બ્રેકઅપ કર્યું હતું. જેણે તેની સાથે દગો કર્યો હતો. રિલેશનશીપમાં નિષ્ફળ જવાના લીધે બન્ને હતાશ હતાં. મને કોઈ અન્ય સાથે રિલેશનશીપમાં પડવાનો કોઈ જ રસ નહોતો.અમે બન્ને બે વર્ષ સુધી સિંગલ રહ્યાં હતાં. અમારી ફેમિલી અમારા પર લગ્નનું ખૂબ જ પ્રેશર કરતી હતી. આથી અમે જ્યારે લગ્ન કરવાનું નક્કી કર્યું ત્યારે બધું જ અનુકૂળ હતું કારણકે અમે બન્ને વર્ષોથી એકબીજાને ઓળખતાં હતાં.’